CELEX: 22014D0072
Language: sl
Date: 2014-05-16 00:00:00
Title: Sklep Skupnega odbora EGP št. 72/2014 z dne 16. maja 2014 o spremembi Priloge I (Veterinarske in fitosanitarne zadeve) k Sporazumu EGP

30.10.2014   
            
            
               SL
            
            
               Uradni list Evropske unije
            
            
               L 310/17
            
         SKLEP SKUPNEGA ODBORA EGP
   št. 72/2014
   z dne 16. maja 2014
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 1275/2013 z dne 6. decembra 2013 o spremembi Priloge I k Direktivi 2002/32/ES Evropskega parlamenta in Sveta glede mejnih vrednosti za arzen, kadmij, svinec, nitrite, eterično gorčično olje in škodljive botanične nečistoče (1) je treba vključiti v Sporazum EGP.
            
         
               (2)
            
            
               Izvedbeno uredbo Komisije (EU) št. 1334/2013 z dne 13. decembra 2013 o spremembi Uredbe (ES) št. 1290/2008 glede imena imetnika dovoljenja in priporočenega odmerka pripravka iz Lactobacillus rhamnosus (CNCM-I- 3698) in Lactobacillus farciminis (CNCM-I- 3699) (2) je treba vključiti v Sporazum EGP.
            
         
               (3)
            
            
               Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (4)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje II Priloge I k Sporazumu EGP se spremeni:
   
               1.
            
            
               v točki 1zzzzzd (Uredba Komisije (ES) št. 1290/2008) se doda naslednja alinea:
               
                           „—
                        
                        
                           
                              32013 R 1334: Izvedbena uredba Komisije (EU) št. 1334/2013 z dne 13. decembra 2013 (UL L 335, 14.12.2013, str. 12).“
                        
                     ;
            
         
               2.
            
            
               v točki 33 (Direktiva 2002/32/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32013 R 1275: Uredba Komisije (EU) št. 1275/2013 z dne 6. decembra 2013 (UL L 328, 7.12.2013, str. 86).“
                        
                     
         Člen 2
   Besedili Uredbe (EU) št. 1275/2013 in Izvedbene uredbe (EU) št. 1334/2013 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 17. maja 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 16. maja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 328, 7.12.2013, str. 86.
   
      (2)  UL L 335, 14.12.2013, str. 12.
   
      (3)  Navedena ni nobena ustavna zahteva.